Zero 7

Zero 7 – Henry Binns va Sam Hardakerdan iborat ingliz musiqiy dueti. Ularning ikkalasi ham studiya muhandislari sifatida ish boshlagan va 1997-yilda „Zero 7“ guruhini tashkil etgan. Guruhning „Simple Things“ nomli debyut albomi 2001-yilda chiqdi. Albomdan joy olgan „Destiny“ qoʻshigʻi Buyuk Britaniyaning yakkalik chartlarida eng yaxshi 100 talikka kirdi. Duet keyinchalik „When It Falls“, „The Garden“ va „Yeah Ghost“ albomlarini chiqardi.

Ovoz muhandisligini oʻrganganib olganidan soʻng, Binns va Hardaker musiqa sanoatidagi faoliyatini 1990-yillarda Londondagi Mickie Mostning RAK studiyasida Pet Shop Boys, Young Disciples va Robert Plant kabi Britaniya guruhlari uchun ovoz muhandisi sifatida boshlagan. 1997-yilda ular Radiohead tomonidan kuylangan „Climbing Up the Walls“ qoʻshigʻining remiksini yaratdilar (birinchi marta „Zero 7“ nomi ostida). Juftlik, shuningdek, Terry Callierning „Love Theme From Spartacus“ qoʻshigʻini hamda Lenni Kravits, Sneaker Pimps va Lambchoplarning qoʻshiqlarini remiks qilgan.

 Tarixi 
Zero 7 nomi Binns va Hardaker Gondurasning Utila oroliga qilgan sayohatidan keyin tanlangan boʻlib, u yerdagi Cero Siete nomli barda guruhga shu nomni qoʻyishmoqchi boʻlishdi. Buyuk Britaniyaga qaytganlaridan soʻng, Radiohead ulardan „Climbing Up the Walls“ qoʻshigʻini remiks qilishlarini soʻradi. Binns va Hardaker oʻzlarining ishini „Zero 7 Mix“ deb atashdi va bu nom ularga yoqib qoldi.

 Diskografiyasi 
 Albomlari 
 Simple Things (2001)
 When It Falls (2004)
 The Garden (2006)
 Yeah Ghost (2009)

 Mukofotlari 
 „Simple Things“ treki uchun 2001-yilgi Merkuriy mukofotiga nomzod boʻlgan.
 2007-yilda „The Garden“ albomi uchun „Eng yaxshi elektron/raqs albomi“ nominatsiyasida Grammy mukofotiga nomzod boʻlgan.

 Manbalar 

 Havolalar